

Sotsiaalministeerium 26.03.2025

Gonsiori 29  
15027 Tallinn

TAOTLUS

Esitame taotluse immuniseerimisalaste täiendusõppekursuste (baaskoolitus – 16 akadeemilist tundi, jätkukoolitus – 8 akadeemilist tundi) korraldamiseks vastavalt Sotsiaalministri 23.12.2022 määrusele nr 94 "Immuniseerimise korraldamise nõuded".

1. **Täienduskoolituse asutuse andmed**

Asutuse nimi: Kersti Võlu Koolituskeskus OÜ

Kontaktisik: Kersti Võlu, juhatuse liige

Telefon: +372 505 5063

E-post: [info@kvkoolitus.ee](mailto:info@kvkoolitus.ee)

Koolituskeskusle on väljastatud Haridus- ja Teadusministeeriumi täienduskoolituse tegevusluba (majandustegevusteade) nr 204997.

Kursuse läbiviimise sagedus aastas: kaks korda aastas

Koolitused on planeeritud läbi viia 24.04.2025 ja 06.11.2025 Jõhvis, Kooli tn 7.

1. **Õppekava nimetus**

* Immuniseerimise baaskoolitus (16 akadeemilist tundi)
* Immuniseerimise jätkukoolitus (8 akadeemilist tundi)

1. **Õppekavarühm ja õppekava koostamise alus**

* Õppekavarühm: Tervishoid ja meditsiin
* Õppekava koostamise alus: Sotsiaalministri 23.12.2022 määrus nr 94 "Immuniseerimise korraldamise nõuded"

1. **Immuniseerimise baaskoolituse õppekava (16 ak tundi):**
2. Vaktsiin-välditavad nakkushaigused (hetkeolukord, esinemistrendid, vaktsineerimistega hõlmatus);
3. Immuunsuse liigid, vaktsiini-indutseeritud immuunsuse kujunemine;
4. Vaktsiinide liigid (elusvaktsiinid, inaktiveeritud vaktsiinid, tervikvaktsiinid, komponentvaktsiinid, konjugeeritud ja polüsahhariidvaktsiinid);
5. Vaktsineerimisalane õiguskord Eestis;
6. Immuniseerimiskava, immuniseerimiskava rakendusjuhis, immuniseerimiskava vaktsiinide omadused;
7. Vaktsineerimise põhimõtted;
8. Immuniseerimiskava välised vaktsineerimised;
9. Reisivaktsineerimine;
10. Vaktsineerimise situatsioonülesannete lahendamine ja kursusel omandatud teadmiste kontroll.

**Iseseisev töö**: 16 ak tundi.

1. **Immuniseerimise jätkukursuse õppekava (8 ak tundi):**
2. Vaktsiin-välditavad nakkushaigused (hetkeolukord, esinemistrendid, vaktsineerimistega hõlmatus);
3. Vaktsineerimisalane õiguskord Eestis;
4. Immuniseerimiskava vaktsiinid;
5. Vaktsineerimine riiklikus immuniseerimiskavas ettenähtud tähtaegade hilinemise korral;
6. Immuunpuudulike vaktsineerimine;
7. Immuniseerimiskava välised vaktsiinid;
8. Riskirühmadesse kuuluvate isikute vaktsineerimine; reisivaktsineerimine;
9. Vaktsineerimise situatsioonülesannete lahendamine ja kursusel omandatud teadmiste kontroll.

**Iseseisev töö**: 8 ak tundi.

1. **Eesmärk ja õpiväljundid**

* **Eesmärk**: Koolitada tervishoiutöötajaid, et nad omandaksid vajalikud teadmised ja oskused immuniseerimise teostamiseks vastavalt Eesti Vabariigis kehtivale immuni-seerimiskavale.
* **Õpiväljundid**:
  + Omandatud teadmised vaktsiinvälditavatest nakkushaigustest ja vaktsiinide tüüpidest.
  + Osalejad tunnevad immuniseerimiskava ja selle rakendamise põhimõtteid.
  + Oskus manustada vaktsiine ja käsitleda vaktsineerimisega seotud riske.
  + Pädevus immuniseerimise dokumenteerimisel ja nõustamisel.

1. **Sihtgrupp ja õppe alustamise tingimused**

* Sihtgrupp: arstid, õed, ämmaemandad.
* Õppe alustamise tingimused:
  + Baaskursusele saab registreeruda tervishoiutöötaja, kellel on kutse- või erialane haridus.
  + Jätkukursusele saab registreeruda tervishoiutöötaja, kes on varem läbinud baaskursuse ja kelle immuniseerimisalane täiendõpe vajab uuendamist.

1. **Õppe maht ja ülesehitus**

* Baaskoolitus: 16 akadeemilist tundi.
* Jätkukursus: 8 akadeemilist tundi.

Koolitus: loeng, interaktiivsed esitlusvahendid, arutelu. Koolitus lõpeb teadmiste kontrolliga (kirjalik test).

1. **Õppekeskkond ja õppevahendid**

* Koolitused toimuvad auditoorse õppena.
* Kasutatakse kaasaegseid esitlusmaterjale ja digitaalseid õppematerjale.
* Koolitatavatele tagatakse õppe- ja juhendmaterjalid.

1. **Õppeprotsessi kirjeldus**

* **Õppe sisu**:
  + Vaktsiinvälditavad nakkushaigused
  + Immuniseerimiskava ja selle muudatused
  + Vaktsineerimise vastunäidustused ja kõrvaltoimed
  + Vaktsiinide säilitamine, manustamine ja dokumenteerimine
* **Õppematerjalid**: koolitust toetavad Sotsiaalministeeriumi ja Terviseameti poolt kinnitatud materjalid.
* **Õppemeetodid**: Loengud, arutelud, praktilised ülesanded.

1. **Hindamine ja lõpetamise tingimused**

* Koolitus lõpeb kirjaliku testiga.
* Test loetakse sooritatuks, kui tulemus on vähemalt 90%.
* Eduka lõpetamise korral väljastatakse tunnistus.
* Testi mittesooritamise korral väljastatakse tõend.

1. **Väljastatavad dokumendid**

* Tunnistus koolituse läbimise kohta (kui test on edukalt sooritatud) mille allkirjastavad omakäeliselt kolm koolitajat.

1. **Koolitajate kvalifikatsioon**

* Kai Zilmer: arst, Tartu Ülikool
* Helen Mülle: arst, Tartu Ülikool
* Kersti Kink: arst, Tartu Ülikool

**Lisainformatsioon koolitajate kohta:**

Kõik koolitajad onLääne-Tallinna Keskhaigla Koolituskeskuse immuniseerimisalaste koolituste lektorid:

* Kai Zilmer, Lääne-Tallinna Keskhaigla Nakkuskliiniku juhataja;
* Kersti Kink, Lääne-Tallinna Keskhaigla Nakkuskliiniku polikliiniku juhataja;
* Helen Mülle, Lääne-Tallinna Keskhaigla Nakkuskliiniku polikliiniku vanemarst.

1. **Tunnistuste näidised**

Kursuse läbimist tõendava tunnistuse näidised on lisatud eraldi failidena.

Lugupidamisega,

Kersti Võlu

Juhatuse liige

OÜ Kersti Võlu Koolituskeskus

Kooli 7, 41533 Jõhvi

www.kvkoolitus.ee

